recursal/SuperWikiNEXT-32B huggingface dataset:
**தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா** (*National Institute of Pharmaceutical Education and Research, Kolkata*) என்பது இந்தியாவின் மேற்கு வங்காளத்தில் உள்ள கொல்கத்தாவில் அமைந்துள்ள இந்திய பொது மருந்தியல் ஆராய்ச்சி பல்கலைக்கழகமாகும். இதுதேசிய மருந்துக் கல்வி மற்றும் ஆராய்ச்சி நிறுவனங்களில் ஒன்றாகத் தேசிய முக்கியத்துவம் வாய்ந்த அமைப்பாகும்.

வழங்கப்படும் மருந்தியல் கல்வி
-----------------------------

தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா 2-ஆண்டு எம். எஸ். (மருந்தியல்) படிப்பினை வழங்குகிறது. மருந்து அறிவியலில் முனைவர் ஆய்வுத் திட்டம் செயல்படுகிறது. மருந்துத் துறையின் தற்போதைய மற்றும் எதிர்காலத் தேவைகளைப் பூர்த்தி செய்வதற்காக, மருந்துகள் மற்றும் நுகர்வோர் சுகாதாரப் பொருட்கள் ஆகிய துறைகளில் கல்வித் திறன் மற்றும் ஆராய்ச்சியை மேம்படுத்துவதற்காக 2016-ல் நிறுவனம் சனோபி இந்தியாவுடன் புரிந்துணர்வு ஒப்பந்தம் செய்தது.

தரவரிசை
-------

தேசிய மருந்தியல் கல்வி மற்றும் ஆராய்ச்சி நிறுவனம், கொல்கத்தா 2021 ஆம் ஆண்டில் தேசிய நிறுவன தரவரிசை கட்டமைப்பின் மருந்தியல் நிறுவன தரவரிசையில் இந்தியாவில் 33வது இடத்தைப் பிடித்தது.

மேற்கோள்கள்
-----------

1. 1 2 3 4  "NIPER Kolkata Data for NIRF'2021'" (PDF). NIPER Kolkata Feb 19, 2021. Feb 19, 2021 அன்று பார்க்கப்பட்டது.
2. ↑  "NIPER now an institute of national importance". *தி டைம்ஸ் ஆஃப் இந்தியா 04:36 IST* (Hyderabad). Dec 8, 2021. .
3. ↑  NIPER sets the benchmark
4. ↑  NIPER conducts convocation
5. ↑
6. ↑  "Sanofi India inks pact with NIPER Kolkata". *தி எகனாமிக் டைம்ஸ் 04:16 PM IST*. November 17, 2016. .
7. ↑

வெளி இணைப்புகள்
---------------

* முகப்பு பக்கம்

| * பா
* உ
* தொ
தேசிய மருந்தியல் கல்வி மற்றும் ஆராய்ச்சி நிறுவனங்கள் |
| --- |
| 
* அகமதாபாது
* குவகாத்தி
* ஹாஜிப்பூர்
* ஐதராபாத்து
* கொல்கத்தா
* மொகாலி
* ரேபரேலி

 |
**நீர்ப்பறவை** என்னும் தமிழ்த் திரைப்படம் 2012 அன்று வெளிவந்ததாகும். இதில் விசுணு, சுனைனா, நந்திதா தாஸ், சரண்யா பொன்வண்ணன், வடிவுக்கரசி, தம்பி இராமையா, சமுத்திரக்கனி போன்ற பலர் நடித்துள்ளனர். இதை உதயநிதி ஸ்டாலினின் ரெட் ஜெயண்ட் மூவிசு நிறுவனம் தயாரித்துள்ளது. இப்படத்தின் பாடல்கள் அனைத்தையும் எழுதியவர் வைரமுத்து. வசனம் ஜெய மோகன், சீனு ராமசாமி.

நடிகர்கள்
---------

* விஷ்ணு
* சுனைனா (நடிகை)
* நந்திதா தாஸ்
* சமுத்திரக்கனி
* சரண்யா பொன்வண்ணன் மேரி
* வர்சா அசுவதி
* மனோசித்ரா
* பூ ராமு - லூர்த்துசாமி
* .யோகி தேவராஜ் - ஆப்ரகம்
* அழகம்பெருமாள் - பங்குத் தந்தை
* தம்பி ராமையா - ஜோசப் பாரதி
* வடிவுக்கரசி
* அனுபமா குமார் - சகோதரி பனிதா
* பசங்க சிவக்குமார் ராதாகிருஷ்ணன்
* பாண்டி ஆன்டனி
* இமான் அண்ணாச்சி - அண்ணாச்சி
* சீனு ராமசாமி - கௌரவத் தோற்றம்

கதைச்சுருக்கம்
--------------

நகரத்தில் இருந்து கடலோர கிராமத்துக்கு வரும் மகன் தனது அம்மா நந்திதாதாஸிடம் (வயதான சுனைனா), இந்த வீட்டை விற்றுவிட்டு தன்னுடன் நகரத்துக்கு வந்துவிடுங்கள் என்று அழைக்கிறான். கடலுக்கு போன அப்பா என்னை தேடி வருவாரு அவர் வரும் போது நான் இங்கே இருக்க வேண்டும். அதனால் என்னால் இந்த வீட்டை விற்கமுடியாது என்று சொல்ல, 25 ஆண்டுக்கு முன்னாடி கடலில் காணமபோன அப்பா இருக்கிறாரோ செத்துட்டாரோ, அவரு வருவாரு வருவாரு என்று சொல்லிட்டு இருக்கியே என்று கோபம் கொள்ள, அந்த வீட்டின் ஒரு இடத்தில் கல்லறையில் பாடும் பாடலை பாடி நந்திதாதாஸ் அழுகிறார். இதைப் பார்த்த அந்த மகன் தனது அம்மா இல்லாத நேரத்தில் அந்த இடத்தை தோண்டி பார்க்க, அந்த இடத்தில் எலும்பு கூடு ஒன்று இருக்கிறது.

அந்த எலும்புக்கூடு அருளப்பசாமியுடையது (விஷ்ணு) என்றும், விஷ்ணுவை கொன்றது தான் தான் என்றும் நந்திதாஸ் நீதிமன்றத்தில் கூறுகிறார். அதிலிருந்து பின்னோக்கிச் சென்று குடிகாரனான அருளப்பசாமிக்கும், தேவாலயத்தில் ஊழியம் செய்யும் கன்னித்துறவியின் வளர்ப்பு மகளான எஸ்தருக்குமிடையே ஆன காதலை மீனவ பின்னணியில் இயக்குனர் சீனு ராமசாமி சொல்லியிருக்கிறார்.

இளைஞன் அருளப்பசாமி (விசுணு) குடிகாரன இருக்கிறான். அவன் தந்தை லூர்தும் (பூ ராம்) தாய் மேரியும் (சரண்யா பொன்வண்ணன்) அவனை திருத்த முயல்கிறார்கள், அதில் வெற்றி கிடைக்கவில்லை. தேவாலய தந்தை உதவியுடன் மகனை குடிகாரர்கள் மறுவாழ்வு மையத்தில் சேர்த்து திருத்தி கொண்டு வருகிறார்கள். ஆனால் பாதியில் ஓடி வந்துவிடுகிறான் அருளப்பசாமி. அன்று திருவிழா. போதையில் வரும் அருளப்பசாமி, தேவாலய வாசலில் படுத்திருக்கும் எஸ்தரின் (சுனைனா) பக்கத்தில் நிலை மறந்து படுத்துவிடுகிறான்.

இதைக்கண்ட ஊர் மக்களும் அவன் தந்தையும் அவனை அடிக்கிறார்கள், குடியை மறக்க விரும்பி அருளப்பசாமி தானே மறுவாழ்வு மையத்துக்குப் போகிறான். அங்கு திருந்தி தான் சொந்தமாக மீன் பிடிக்க வேண்டும் என்று முயலுகையில் அவன் மீனவன் அல்ல (அவனை பெற்ற தாயும் தந்தையும் படகில் குண்டடிபட்டு இறந்து விடுகிறார்கள் அவனை கண்டெடுத்த லூர்தும் மேரியும் அவனை தங்கள் பிள்ளை போல் வளர்க்கிறார்கள்) என்பதால் அவன் மீன் பிடிக்கக் கூடாது என்று எதிர்ப்பு வருகிறது. அவர்களின் தடைகளை மீறி சொந்தமாக படகு வாங்கும் அருளப்பசாமி சின்ன எதிர்ப்புக்கிடையில் சுனைனாவை திருமணம் செய்து வாழ்க்கையில் சிறிது நிலைபெறும் போது சிங்கள கடற்படையால் சுடப்படுகிறான்.

மேற்கோள்கள்
-----------
வங்கி in துபாய், UAEவார்ப்புரு:SHORTDESC:வங்கி in துபாய், UAE **தேசிய வங்கி துபாய்** (NBD) **(** அரபு மொழி: بنك دبي الوطني‎ ) என்பது துபாய், ஐக்கிய அரபு எமிரேட்ஸ் (யுஏஇ) இல் உள்ள ஒரு கட்டிடம். கிழக்கு துபாயில் தேய்ரா பகுதியில்அமைந்துள்ள இந்த கட்டிடத்தில் துபாய் <b>தேசிய வங்கியின்</b> தலைமையகம் உள்ளது. 

இந்த கட்டிடம் பழைய நிர்வாக வாணிக அலுவலகங்கள் நிறைந்த துபாயின் ஒரு பகுதியாகும்.இது துபாய் வளைகுடாவை ஒட்டியுள்ளது துபாயின் தேசிய வங்கி தீராவில் மிக உயரமான கட்டடமாகும், இதன் உயரம் 125 மீட்டர்கள் (410 அடி)1998 இல் கட்டப்பட்டபோது துபாயில் ஐந்தாவது மிக உயரமான கட்டிடமாகும்.  கட்டடத்தின் வளைந்த வடிவம் கப்பலின் அடிப்பாகம் போன்று முக்கோண வடிவமான ஒற்றைப் பாய் மரமுள்ள அரேபிய மரக்கலம் துபாய் வளைகுடாவில் படகுத்துறை ஓரத்தில் கட்டப்பட்ட படகு போன்ற தோற்றதை ஒத்துள்ளது. துபாயில் உள்ள புர்ஜ் அல் அராப் ஆடம்பர விடுதியும் இதன் வடிவமைபும் ஓன்று ஆகும்.

மேற்கோள்கள்
-----------

1. ↑  conceptual design was done by Mr. Amir Rahbar and Mr. Carlos Ott.National Bank of Dubai பரணிடப்பட்டது 2008-03-24 at the வந்தவழி இயந்திரம். Norr International
2. ↑  "Tallest Dubai buildings in 1998". SkyscraperPage.com. 2008-03-19 அன்று பார்க்கப்பட்டது.
**தேசிய முன்னணி** (National Front) இந்திய அரசியல் கட்சிகளான வட இந்தியாவின் ஜனதா தளம், ஆந்திராவின் தெலுங்கு தேசம், அசாம் கன பரிசத், தமிழ்நாட்டின் திமுக ஆகிய கட்சிகளின் கூட்டணி அமைப்பாக நடுவண் அரசில் (1989-1991) பங்குபெற்ற கூட்டணி ஆகும். இக்கூட்டணியின் தலைவராக என். டி. ராமராவ் பொறுப்பேற்றிருந்தார் ஆனால் அவர் பிரதமர் பதவி ஏற்க விரும்பவில்லை. கூட்டணியினரால் தேர்வு செய்யப்பட்ட பிரதமர் வி. பி. சிங் இந்தியப் பிரதமராக பொறுப்பேற்றார். இக்கூட்டணிக்கு வெளியில் இருந்து ஆதரவளித்த கட்சிகளாக பாரதிய ஜனதா கட்சியும், இடது முன்னணி கட்சிகளும் இருந்தனர்.

பரிந்துரைக்கப்பட்ட பிரதமர்கள்
-----------------------------

1) என்.டி.ராமா ராவ் – தெலுங்கு தேசம் கட்சி  
2) தேவி லால் – ஜனதா தளம்  
3) சந்திரசேகர் – ஜனதா தளம்  
4) **வி. பி‌. சிங்** – ஜனதா தளம்

இறுதியாக தேர்வு செய்யபட்ட பிரதமர் திரு **விஸ்வநாத் பிரதாப் சிங்** ஆவார்.
அவர் தேர்வு செய்யப் பட்ட நிகழ்ச்சி வெகு ஸ்வாரஸ்யமானது. சந்திரசேகரின் சூழ்ச்சிகளை முறியடித்து அவர் முன் மொழிந்த தேவிலாலாலேயே முன் மொழியப் பட்டு, சந்திரசேகரை மூக்கறுத்து பிரதமரானார் வி.பி.சிங்
**வியப்புக்குறி** அல்லது **ஆச்சரியக்குறி** அல்லது உணர்ச்சிக்குறி என்பது ஒரு இடைச்சொல் அல்லது ஆச்சரியத்திற்குப் பிறகு பொதுவாக வலுவான உணர்வுகளைக் குறிக்க அல்லது வலியுறுத்துவதற்குப் பயன்படுத்தப்படும் நிறுத்தற்குறியாகும். ஆச்சரியக்குறி பெரும்பாலும் ஒரு வாக்கியத்தின் முடிவைக் குறிக்கிறது.

உணர்ச்சிக்குறி (தமிழ் நடை)
--------------------------

உணர்ச்சிக்குறி
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் ஒன்று உணர்ச்சிக்குறி ஆகும். இது **வியப்புக்குறி** என்று அறியப்பட்டாலும், மகிழ்ச்சி, அச்சம், வெறுப்பு போன்ற வேறு பல உணர்ச்சிகளையும் வெளிப்படுத்தப் பயன்படுவதால் உணர்ச்சிக்குறி என்பதே அதிகப் பொருத்தமானது.

உணர்ச்சிக்குறி (!) இடும் இடங்கள்
--------------------------------

வியப்பு, மகிழ்ச்சி, அச்சம், வெறுப்பு, இரக்கம் போன்ற உள்ளுணர்வுகளை வெளிப்படுத்தவும் விளித்துப் பேசவும் **உணர்ச்சிக்குறி** பயன்படுகிறது.

உணர்ச்சிக்குறி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:

1) வியப்பு, மகிழ்ச்சி, அதிர்ச்சி, இரக்கம் போன்ற உணர்ச்சிகளை வெளிப்படுத்தும் வாக்கியங்களின் முடிவில் உணர்ச்சிக்குறி இடுவது முறை.
எடுத்துக்காட்டுகள்:
*எவ்வளவு பெரிய மலை!* (வியப்பு)
*நாம் எதிர்பார்த்தபடியே திருமணமும் நன்றாக நடந்து முடிந்தது!* (மகிழ்ச்சி)
*சித்தன் விமான விபத்தில் இறந்துவிட்டான்!* (அதிர்ச்சி)
*பல்லாயிரக் கணக்கான மக்களை ஆழிப்பேரலை விழுங்கிவிட்டது!* (இரக்கம்)
*பொருளாதாரத் தேக்கம் காரணமாக முருகனின் வேலை போய்விடுமோ!'* (அச்சம்)
*ஊழல் பேர்வழிகளுக்குச் சட்டப் பாதுகாப்பு வேறா!* (வெறுப்பு)
2) உணர்ச்சியைக் குறிக்கும் சொல்லை அடுத்து உணர்ச்சிக்குறி இடுவது முறை.
எடுத்துக்காட்டுகள்:
*ஓகோ! இன்றைய திருமணத்திற்கு நேற்றே வந்துவிட்டீர்களா?*
*ஆ!*
*அட!*
*சே!*
*சீ!*
*ஐயோ!*
*அப்படியா!*
*ஆகா!*
*என்னே!*
*அந்தோ!*
*ஐயகோ!*
3) உணர்ச்சியைக் குறிக்கும் சொல் இரட்டித்து வரும்போது அதில் இரண்டாவதாக வருவதை அடுத்து உணர்ச்சிக்குறி இடுவது முறை.
எடுத்துக்காட்டு:
*ஐயோ ஐயோ!*
4) கவனத்தை ஈர்க்கும் வகையில் ஒரே சொல்லை இரு முறை கூறும்போது ஒவ்வொன்றின் பின்னும் உணர்ச்சிக்குறி இடுவது முறை.
எடுத்துக்காட்டுகள்:
*தீ! தீ!*
*பாம்பு! பாம்பு!*
5) விளிச்சொற்களையும் விளித்தொடர்களையும் அடுத்து உணர்ச்சிக்குறி இடுவது முறை.
எடுத்துக்காட்டுகள்:
*பெரியோர்களே! தாய்மார்களே!*
*அன்பர்களே!*
*என் இனிய எந்திரா!*
6) வாழ்த்து, வசவு, வெறுப்பு முதலியவற்றைத் தெரிவிக்கும் வினையை அடுத்து உணர்ச்சிக்குறி இடுவது முறை.
எடுத்துக்காட்டுகள்:
*மணமக்கள் வாழ்க!*
*புரட்சி ஓங்குக!*
*எங்கேயாவது போய்த்தொலை!*
7) வியங்கோள் வினை இரட்டித்து வரும்போது இரண்டாவதாக வருவதை அடுத்து உணர்ச்சிக்குறி இடுவது முறை.
எடுத்துக்காட்டு:
*வருக வருக!*
8) முழக்கமிடப் பயன்படுத்தப்படும் சொற்கள் அல்லது தொடர்கள் அடுத்தடுத்து வரும்போது ஒவ்வொன்றின் இறுதியிலும் உணர்ச்சிக்குறி இடுவது முறை.
எடுத்துக்காட்டுகள்:
*கோழைகள்! துரோகிகள்!*
*உண்மை! முற்றிலும் உண்மை!*

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.
ஒரு கயவாயின் கழிமுகமும் கடல்நீரும்; இவை ஒரு நீர்சார் சூழல் மண்டலமாகின்றன.
**நீர்சார் சூழல் மண்டலம்** என்பது நீர்நிலைகளில் காணப்படும் சூழல் மண்டலங்கள் ஆகும். இதில் ஒன்றில் ஒன்றும், தம்முடைய சூழலிலும் தங்கியிருக்கும் பல்வேறு உயிரினங்கள் நீர்சார் சூழல் மண்டலத்தில் வாழ்கின்றன.

நீர்சார் சூழல் மண்டலத்தின் வகைகள்
---------------------------------

நீர்சார் சூழல் மண்டலங்களை இரண்டு பொதுவான பிரிவுகளாகப் பிரிக்கலாம். இவை கடல்சார் சூழல் மண்டலம், நன்னீர்ச் சூழல் மண்டலம் என்பனவாகும்.

### உவர்நீர்ச் சூழல் மண்டலம்

கடல்சார் சூழல் மண்டலம் புவி மேற்பரப்பின் 71% இல் பரந்துள்ளதுடன் உலகிலுள்ள நீரின் 97% அளவையும் தன்னுள் அடக்கியுள்ளது. உலகின் தேறிய முதன்மை உற்பத்தியின் 32% இங்கிருந்தே கிடைக்கிறது. கடல்சார் சூழல் மண்டலத்தில் கரைந்துள்ள சேர்வைகளினால், முக்கியமாக உப்பினால், இது நன்னீர் சூழல் மண்டலத்தில் இருந்து வேறுபடுகின்றது. கடல்நீரில் கரைந்துள்ள பொருட்களில் ஏறத்தாள 85% சோடியமும், குளோரீனும் ஆகும்.

### நன்னீர்ச் சூழல் மண்டலம்

இது புவி மேற்பரப்பின் 0.8% அளவை மூடியுள்ளதுடன் உலக நீர் அளவின் 0.009% அளவையும் தன்னுள் அடக்குகிறது. நன்னீர்ச் சூழல் மண்டலம் உலகின் அறியப்பட்ட மீன் இனங்களில் 41% அளவைக் கொண்டுள்ளது.
**தேசிய மொழிபெயர்ப்புத் திட்டம் (National Translation Mission)** இந்திய அரசால் முன்னெடுக்கப்பட்டுள்ள திட்டம் ஆகும். இது எட்டாவது அட்டவணையில் குறிப்பிட்டுள்ள இந்திய மொழிகளில் கல்வி அறிவு பெற துவங்கப்பட்டது. இந்திய மொழிகளின் நடுவண் நிறுவனம், மைசூரு இத்திட்டத்திற்கு பொறுப்பு ஏற்றுக்கொண்டுள்ளது.

ஆங்கிலம் இந்தியாவின் அனைத்து கல்விசார்ந்த உள்ளடக்கங்களைக் கொண்டிருப்பதால், இந்திய ஏழை மாணவர்கள் கல்வி அறிவு பெற முடிவதில்லை. இதன் காரணமாக, இத்திட்டம் தொடங்கப்பட்டுள்ளது. இத்திட்டத்தின் தளம் 23 இந்திய ஆட்சி மொழிகளிலும் கிடைக்கிறது.

இதுவரை ஆங்கிலம் - இந்திய மொழி என்ற வகையில் சில அகராதிகள் தயாரிக்கப்பட்டுள்ளன. பொறிவழி மொழியாக்கத்தினை மேம்படுத்தல் இதன் கொள்கைகளுள் ஒன்று.

வெளியீடுகள்
-----------

இதுவரை ஆறு அகராதிகளும் 40 அறிவுசார் பனுவல்களும் வெளியிடப்பட்டுள்ளன. கீழ்க்கண்ட மூன்றும் இத்திட்டத்தின்மூலம் வெளிவந்துள்ள தமிழ் பதிப்புகளாவன.

* **அரசியலின் இலக்கணம்**; ISBN 9789387333390

ஹெரால்டு ஜே லாஸ்கி எழுதிய "A Grammar of Politics" என்ற நூலின் மொழிபெயர்ப்பு. 
மொழிபெயர்ப்பாளர்: க. பூரணச்சந்திரன், 
வெளியீட்டாளர்: இந்திய மொழிகளின் நடுவண் நிறுவனம், மைசூரு மற்றும் எதிர் வெளியீடு, பொள்ளாச்சி

* **சமூகவியலின் அடிப்படைகள்**; ISBN 9788173431692

பா கிஸ்பெர்ட் எழுதிய "Fundamental of Sociology" என்ற நூலின் மொழிபெயர்ப்பு. 
மொழிபெயர்ப்பாளர்: க. பூரணச்சந்திரன், 
வெளியீட்டாளர்: இந்திய மொழிகளின் நடுவண் நிறுவனம், மைசூரு

* **லாங்மன்-என்டிஎம்-சிஐஐஎல் ஆங்கிலம்-ஆங்கிலம்-தமிழ் அகராதி**

**Longman-NTM-CIIL English-English-Tamil Dictionary**; 
ISBN 978-81-317-3130-7(Hardback), ISBN 978-81-317-3129-1(paperback)
வெளியீட்டாளர்: பியர்சன் எஜுகேஷன், இந்தியா

மேற்கோள்கள்
-----------

இணைப்புகள்
----------

* தளம் பரணிடப்பட்டது 2010-09-17 at the வந்தவழி இயந்திரம் (தமிழில்)
* www.ntm.org.in முதற்பக்கம் (ஆங்கிலத்தில்)
நீர்ப்பெயற்று சங்ககாலத் துறைமுகங்களில் ஒன்று.   

சங்க இலக்கியங்களில் வங்கக்கடல் துறைமுகங்களாகக் காட்டப்பட்டுள்ளவை நான்கு. தெற்கிலிருந்து வடக்கு வடக்கு நோக்கிச் செல்லும்போது அவற்றின் வரிசை இவ்வாறு அமையும்.

கொற்கை – பாண்டிநாட்டுத் துறைமுகம்.
புகார் என்னும் காவிரிப்பூம் பட்டினம் – சோழநாட்டுத் துறைமுகம் பட்டினப்பாலை
எயிற்பட்டினம் – ஓய்மானாட்டுத் துறைமுகம் சிறுபாணாற்றுப்படை 
நீர்ப்பெயற்று – தொண்டைநாட்டுத் துறைமுகம் பெரும்பாணாற்றுப்படை 
மாமல்லபுரம்
இக்காலக் கடன்மல்லை (மாமல்லபுரம்) நீர்ப்பெயற்று என்னும் துறைமுகம் என அறிஞர்கள் கருதுகின்றனர். அக்காலத்தில் கடல்நீர் வளம் மிக்க ஊர் கடல்-மல்லை. நீர்வளம் மிக்க ஊர் நீர்ப்பெயற்று.
செல்வ வளம்
நீர்ப்பெயற்று ஊரில் உண்ணீர் பாய்ந்தோடும் துறைகளில் நீராடும் மகளிர் தம் அணிகலன்களைக் கழற்றிக் கரையில் கழற்றி வைத்திருப்பார்களாம். அங்கு மேயும் மணிச்சிரல் பறவைகள் அவற்றை இரை எனக் கருதி உண்ண அருகில் செல்லுமாம். அவை இரை அல்லாமை கண்டு கொத்தி எறிந்துவிட்டு அருகிலுள்ள பெண்ணை மரத்தில் உட்காராமல் அந்தணர் வேள்வி செய்ய நட்டிருந்த தூணில் அமருமாம். மணிச்சிரல் வேள்வித்தூணில் அமர்ந்திருக்கும் காட்சி யவனர் விற்ற ஓதிம விளக்கு போல இருக்குமாம்.
நாவாய்
அங்குள்ள கடலில் நாவாய்க் கப்பல்கள் சூழ்ந்திருக்குமாம். வெண்ணிறக் குதிரைகளும் வடநாட்டுச் செல்வங்களும் நாவாயிலிருந்து இறக்குமதி செய்யப்படுமாம். மாடம் மணல் பரப்பில் இருக்கும் மாடி வீடுகளில் அவ்வூர்ப் பரதர் மக்கள் வாழ்ந்தனராம். அந்த மாடி வீடுகளைச் சிலதர் என்று குறிப்பிடப்படும் மக்கள் காவல் புரிந்தனராம். வளர்ப்பினம் உழும் எருதுகள், கறவை மாடுகள், சண்டையிடும் ஆட்டுக்கடாக்கள், அன்னப்பறவைகள் போன்றவை அங்கு விளையாடுமாம். அங்குள்ள மகளிர் பனிக்காலத்தில் கொன்றை பூத்திருப்பது போல் பொன்னணிகள் அணிந்துகொண்டு சிலம்பிலுள்ள முத்துப் பரல்கள் ஒலிக்க வானளாவிய மாடங்களில் வரிப்பந்து விளையாடுவார்களாம். அந்த வளையாட்டில் சலிப்புத் தோன்றினால் முத்துப்போல் வெளுத்திருக்கும் மணல் வெளிக்கு வந்து கழங்கு ஆடுவார்களாம். அவர்கள் விளையாடும் கழங்கு பொன்னால் ஆனதாம். அங்குச் சென்றால் பாணர்கள் ஆமைக் கறியுடன் அரிசி உணவு பெறலாமாம்.
கலங்கரை விளக்கம்
ஏணிப்படியுடன் கூடிய வேயா மாடத்துத் தொங்கவிடப்பட்ட எரியும் ஞெகிழி (தீப்பந்தம்) கப்பல்களுக்கு வழிகாட்டுமாம். 
உழவர் விருந்து
இவ்வுரிலுள்ள உழவர்கள் தென்னங்கீற்றுகளால் வேயப்பட்ட குடில்களில் வாழ்ந்தனராம். மஞ்சள் காயும் அவர்களது முற்றங்களில் பலாவும் வாழையும் பழுத்திருக்குமாம். அவற்றைத் தின்று திவட்டிவிட்டால் பாணர்கள் சேப்பங்கிழங்குக் குளம்புடன் உணவு பெறலாமாம்.

அடிக்குறிப்பு
-------------

1. ↑  அடி 146-163
2. ↑  அடி 311-345
3. ↑  உரவுநீர் வையத்து ஓடுகலம் கரையும்.
**ராக்ஃபெல்லர் மையம்** அல்லது **ராக்ஃபெல்லர் பிளாசா** என்பது 19 வணிகக் கட்டிடங்களை உள்ளடக்கிய ஒரு கட்டிடத் தொகுதி ஆகும். நியூ யார்க் நகரத்தின் 48 ஆவது தெருவிலும், 51 ஆவது தெருவிலும் அமைந்துள்ள இக் கட்டிடத் தொகுதி 22 ஏக்கர் (89,000 சதுர மீட்டர்) பரப்பளவில் உள்ளது. இந் நிலம் ஐந்தாம், ஆறாம் அவெனியூக்களுக்கு இடைப்பட்ட பகுதியை உள்ளடக்கியுள்ளது. நடுநகர மான்கட்டன் மையப் பகுதியில் உள்ள இக் கட்டிடத் தொகுதி, ஒரு காலத்தில் உலகின் முதற் பணக்காரராக இருந்த ராக்ஃபெல்லர் குடும்பத்தினரால் கட்டப்பட்டது. 1987 ஆம் ஆண்டில் இது ஐக்கிய அமெரிக்காவின் தேசிய வரலாற்றுச் சின்னமாக அறிவிக்கப்பட்டது.

வரலாறு
------

ராக்ஃபெல்லர் மையம் என்னும் பெயர், இளைய சான் டி. ராக்ஃபெல்லர் என்பவரது பெயரைத் தழுவியது. இவரே இது அமைந்துள்ள நிலத்தை 1928 ஆம் ஆண்டு கொலம்பியாப் பல்கலைக் கழகத்திடமிருந்து ஒற்றிக்குப் பெற்று 1930 ஆம் ஆண்டில் இதன் வளர்ச்சித் திட்டத்தைத் தொடங்கினார். இந்த இடத்தில் கூட்டு முயற்சி மூலம் பெருநகர ஒப்பேரா கழகத்துக்காக ஒப்பேரா மாளிகை ஒன்றை அமைப்பதற்கே ராக்ஃபெல்லர் முதலில் திட்டமிட்டார். எனினும், 1929 ஆம் ஆண்டின் பங்குச் சந்தை வீழ்ச்சியைத் தொடர்ந்து பெருநகர ஒப்பேராக் கழகம் திட்டத்தில் இருந்து பின்வாங்கியது. இதனால் ராக்ஃபெல்லருக்கு இரண்டு வழிகளே இருந்தன. ஒன்று திட்டத்தை முற்றாகக் கைவிடுவது. இரண்டாவது, அவர் மட்டுமே முதலிட்டுத் திட்டத்தை முன்னெடுத்துச் செல்வது. மூன்று முறை ஒவ்வொன்றும் 21 ஆண்டுகளுக்குப் புதுப்பிக்கத்தக்கதும் மொத்தம் 87 ஆண்டுகளுக்கும் பயன்படுத்தத் தக்கதுமான ஒழுங்குடன் முதலில் 24 ஆண்டுகள் ஒற்றிக்கு எடுத்த நிலத்தில் தனியாகவே திட்டத்தைத் தொடர ராக்ஃபெல்லர் முடிவெடுத்தார். இந்த ஒற்றிச் செலவுக்காக பெருநகர ஆயுள் காப்பீட்டுக் கம்பனியிடம் கடன் பெற்றார். தனது எண்ணெய் நிறுவனப் பங்குகளை விற்பதனால் பெறப்பட்ட பணம் பிற செலவுகளுக்குப் பயன்பட்டது. 

  

தற்காலத்தில் மேற்கொள்ளப்பட்ட தனியார் கட்டிடத் திட்டங்களில் மிகவும் பெரியது இதுவாகும். ஆர்ட் டெக்கோ பாணியில் அமைந்த 14 கட்டிடங்கள் 1930 ஆம் ஆண்டு மே 17 இல் தொடங்கப்பட்டது. 1039 நவம்பர் 1 ஆம் நாள் திட்டம் நிறைவேற்றப்பட்டது. இத் திட்டத்தின் தலைமைக் கட்டிடக் கலைஞர் ரேமண்ட் ஊட் (Raymond Hood) ஆவார். கட்டிட ஒப்பந்தகாரரும், மேலாண்மை முகவரும் சான் ஆர். தொட் (John R. Todd) என்பவர்.

குறிப்புக்கள்
-------------

1. ↑  "National Register Information System". *National Register of Historic Places*. National Park Service. 2007-01-23. 2009-04-22 அன்று மூலம் பரணிடப்பட்டது. 2011-01-01 அன்று பார்க்கப்பட்டது.
2. ↑  "Rockefeller Center". *National Historic Landmark summary listing*. தேசிய பூங்கா சேவை. 2007-09-18.
**இசைவின்மைப் பழக்கங்கள்**:

```
    துன்பம் தரும் சூழ்நிலையில் உணர்ச்சி வசப்படுத்துதலும் அதன் காரணமாகப் பொருந்தாச் செயல்களில் ஈடுபடுதலும் மனித இயல்பு. வாழ்வின் எல்லாப் பருவங்களிலும் ஏற்பட வாய்ப்புண்டு. துன்பச் சூழ்நிலைக்கு வளைந்து தரும் மனப்பாங்கு இருந்தால் அச்சூழ்நிலையின் அழுத்தம் குறையும்போது பொருந்தாச் செயல்களும் இயல்பாகவே மறைந்து விடும். ஆனால் சிலரிடம் சூழ்நிலை அபத்தம் குறைந்தாலும் கூட இப்பொருந்தாச் செயல்கள் மறைய சில வாரமோ அல்லது மாதங்களோ ஆகலாம்.
    நகம் கடித்தல், விரல் சூப்புதல், அடம் பிடித்து ஆர்ப்பாட்டம் செய்தல், சுய இன்பம் காணுதல் போன்றவை இசைவின்மைப் பழக்கங்களில் முக்கியமானவை.
```

நகம் கடித்தல்:

```
   சிறுவர்களுக்குச் சுமார் ஒரு வயதில் ஏற்படும் இப்பழக்கம் பத்து முதல் பன்னிரண்டு வயது வரை நீடிக்கும். பகைமை, பதற்றம், பாதுகாப்பின்மை முதலிய உணர்வுகளை ஏற்படுத்தும் சூழ்நிலையில் இப்பழக்கம் உருவாகிறது. மன அழுத்தம் குறைவதற்கு இது வடிகாலாக இருப்பதால் நாளடைவில் இது நிரந்தரப் பழக்கமாகி விடுகிறது. எனவே, குழந்தைக்கு மன அழுத்தம் உருவாகும் சூழ்நிலையைப் பெற்றோர் அறிந்து அன்பும், அனுசரணையும் காட்டி, நிதானத்தைக் கடைப்பிடித்து இப்பழக்கத்தை மாற்ற முயல வேண்டும். அவ்வாறின்றிக் கோபத்துடன் குழந்தையைத் தண்டித்தால் இப்பழக்கம் மாறாமல் நிலைத்துவிடும்.
```

விரல் சூப்புதல்:

```
    விரல் சூப்புதல் ஒரு வயதில் ஆரம்பித்த போதிலும்3 முதல் 5 வயது வரை தொடரலாம். ஐந்து வயதிற்கு மேலும் தொடர்ந்தால் குழந்தையின் மன வளர்ச்சிக் குறையை அது காட்டுகிறது. தாய்ப்பால் அருந்தும் வாய்ப்பற்ற குழந்தைகள், பால் குடியை மறக்காத குழந்தைகள், சவலைக் குழந்தைகள், நிராகரிக்கப்பட்ட குழந்தைகள் போன்றோரிடம் இப்பழக்கம் ஏற்படுகிறது. அது மட்டுமின்றித் தவறான குழந்தைப் பராமரிப்பு முத்லியனவும் இப்பழக்கம் ஏற்பட அடிகோலுகின்றன.
    இப்பழக்கத்தை மாற்றுவதற்காக விரலில் கசப்பான பொருளைத் தடவுதலும், கண்டிப்பதும் தவறாகும். குழந்தையின் மனநிலை அறிந்து பெற்றோர்கள் பக்குவமாகவும், அன்புடனும், ஆதரவுடனும் நடந்து இதனை மாற்ற முயல வேண்டும்
    இவை தவிர அடம்பிடித்து ஆர்ப்பாட்டம் செய்தல், சுய இன்பம் காணுதல், பொருட்களை உடைத்தல் போன்றவையும் இசைவின்மைப் பழக்கங்களே ஆகும். இவைகளுக்கும் அடிப்படைக் காரணங்களை மன நல மருத்துவரின் உதவியோடு கண்டறிந்து குணப்படுத்த முயல வேண்டும்.
```

மன நோயும் இன்றைய மருத்துவமும்- டாக்டர். ஓ. சோமசுந்தரம், டாக்டர். தி. ஜெயராம கிருஷ்ணன் ஶ்
**வியட்நாம் பெண்கள் நினைவகம்** (*Vietnam Women's Memorial*) என்பது வியட்நாம் போரில் பணியாற்றிய அமெரிக்காவின் செவிலியர்கள் மற்றும் பெண்களுக்காக அர்ப்பணிக்கப்பட்ட ஒரு நினைவுச்சின்னமாகும்.   ஒரு காயமுற்ற சிப்பாயுடன் மூன்று சீருடை அணிந்த பெண்கள் இருப்பதைச் சித்தரிக்கிறது  செவிலியர்கள், விமானப் போக்குவரத்துக் கட்டுப்பாட்டாளர்கள், தகவல் தொடர்பு வல்லுநர்கள் போன்ற பெண்கள் போரில் ஆற்றிய முக்கிய பணிகளை நினைவூட்டுவதாகவும் அவர்களுக்கான ஆற்தலை அளிப்பதாகவும் உள்ளது. இது வியட்நாம் படைவீரர் நினைவகத்தின் ஒரு பகுதியாகும். வாசிங்டன் டி.சி இல் உள்ள தேசிய மாலில் அந்நினைவகத்திற்குத் தெற்கிலும் பிரதிபலிப்பு குளத்தின் வடக்கிலும் அமைந்துள்ளது. 

ஒரு முன்னாள் இராணுவ செவிலியராக இருந்த டயான் கார்ல்சன் இவான்சு 1984 ஆம் ஆண்டு வியட்நாம் பெண்கள் நினைவகத் திட்டத்தை (தற்போது வியட்நாம் மகளிர் நினைவு அறக்கட்டளை) நிறுவினார்.   இந்த நினைவுச்சின்னம் கிளென்னா குடாக்ரே  என்பவரால் வடிவமைக்கப்பட்டது மற்றும் 1993 ஆம் ஆண்டு நவம்பர் மாதம் 11 ஆம் தேதியன்று வியட்நாம் படைவீரர் நினைவுச்சின்னத்தின் ஒரு பகுதியாக அர்ப்பணிக்கப்பட்டது  

இந்த நினைவுச்சின்னம் துல்லியமற்றது என்று விவரிக்கப்பட்டுள்ளது, ஏனெனில் இது போன்ற முதன்மை பராமரிப்பு அமெரிக்க இராணுவ மருத்துவர்கள் மற்றும் அமெரிக்க கடற்படை வீரர்களால் மட்டுமே வழங்கப்படுகிறது. இராணுவ மருத்துவமனைகளில் பிரத்தியேகமாகப் பணிபுரியும் செவிலியர்கள் மட்டுமே இத்தகைய மருத்துவ சேவையை வழங்குகிறார்கள்.

மேற்கோள்கள்
-----------

1. 1 2 3 4  Schmitt, Eric. "A Belated Salute to the Women Who Served." *New York Times*. Late ed. November 12, 1993. 1+.
2. 1 2 3  Biggins, Virginia. "Memorial to commemorate women in Vietnam War." *Daily Press* [Newport News, VA]. August 6, 1992.
3. ↑  "Reflect at the Vietnam Women's Memorial (U.S. National Park Service)". *www.nps.gov* (ஆங்கிலம்). 2020-12-26 அன்று பார்க்கப்பட்டது.
4. ↑  Haederle, Michael. "For the Forgotten." *Los Angeles Times*. April 29, 1992. E1+.
5. ↑  "Vietnam Women's Memorial". *www.vietnamwomensmemorial.org*. 2020-11-27 அன்று மூலம் பரணிடப்பட்டது. 2020-12-26 அன்று பார்க்கப்பட்டது.
6. ↑  Kulik, Gary (2009). *'War Stories': False Atrocity Tales, Swift Boaters, and Winter Soldiers – What Really Happened in Vietnam*. Potomac Books. பக். 77. பன்னாட்டுத் தரப்புத்தக எண்:1597976377. .

புற இணைப்புகள்
--------------

விக்கிமீடியா பொதுவகத்தில்,  
 ***வியட்நாம் பெண்கள் நினைவகம்***   
என்பதின் ஊடகங்கள் உள்ளன. 

* வியட்நாம் பெண்கள் நினைவு அறக்கட்டளை
* போரில் இறந்த பெண்கள்
* நூனி ஃபோர்டின் வியட்நாமில் இழந்த அமெரிக்க பெண்களின் பட்டியல்
* டோனட் டோலி டைரி பரணிடப்பட்டது 2012-04-25 at the வந்தவழி இயந்திரம், சூசன் மெக்லீன் மற்றும் சின்னி கிர்சு பற்றிய தளம்
* சி-இசுபான் வீடியோ: அர்ப்பணிப்பு விழா
**வின்சென்ட் செல்வா** (*Vincent Selva*) என்பவர் ஒரு பிரபல திரைப்பட இயக்குனர் மற்றும் திரைக்கதை எழுத்தாளர் ஆவார். இவர் இயக்குநராக அறிமுகமான *பிரியமுடன்* படத்தில் விஜய், கௌசல்யா ஆகியோர் நடித்தனர். இப்படத்தினால் இவர் பிரபலமடைந்தார். இவரிடம் மிஷ்கின், எஸ். பி. ஜனநாதன் போன்ற இயக்குநர்கள் உதவியாளர்களாக பணியாற்றியுள்ளனர்.

தொழில்
------

  

செல்வா *பிரியமுடன்* படத்தின் மூலம் இயக்குநராக அறிமுகமானார். 1998 இல் வெளியான அந்த காதல் படம் வணிக ரீதியாக பெரும் வெற்றியைப் பெற்றது. மேலும் தெலுங்கு, கன்னடம், இந்தி மொழிகளில் மறுஆக்கம் செய்யப்பட்டது. விஜய் எதிர்நாயகன் வேடத்தில் நடித்த முதல் படம் இது.

1999 ஆம் ஆண்டில் இவர் தனது இரண்டாவது படமான *இரணினினை* வெளியிட்டார். இது சுதந்திர போராட்ட வீரர் "வாட்டக்குடி இராணியன்" இன் கற்பனை வாழ்க்கை வரலாறு ஆகும். இந்த படத்தில் முரளி, மீனா ஆகியோர் முக்கிய கதாபாத்திரங்களில் நடித்தனர். இது கலவையான விமர்சனங்களைப் பெற்றது.

பின்னர் விஜய் நடித்த *யூத்* திரைப்படத்தை 2002 இல் இயக்கினார். இது விமர்சகர்களிடமிருந்தும் பார்வையாளர்களிடமிருந்தும் நல்ல வரவேற்பைப் பெற்றது. இந்த படத்தில் ஃபேர் & லவ்லி பெண் ஷாஹீன் கான் முக்கிய கதாபாத்திரத்தில் நடித்தார். 2002 ஆம் ஆண்டில், கார்த்திக் முக்கிய கதாபாத்திரத்தில் நடிக்க இவரது இயக்கத்தில் *என்ன பெயர் வைக்கலாம்* என்ற திரைப்படத்தை தயாரிக்க தயாரிப்பாளர் கேயார் ஒப்பந்தம் செய்தார். படப்பிடிப்பிற்காக பொள்ளாச்சிக்கு பயணம் செய்த போதிலும், நடிகர் தனது விடுதி அறையிலிருந்து வெளியேவர மறுத்துவிட்டார். பின்னர் நீண்ட கால குழப்பத்தைத்துக்குப் பிறகு, படம் நிறுத்தப்பட்டது. 

இவர் 2016 ஆம் ஆண்டு சரத்குமாருடன் காவல்துறை பரபரப்பூட்டும் திரைப்படமான *காக்கி* என்ற படத்தில் பணியாற்றினார், ஆனால் படம் இடையில் நிறுத்தப்பட்டது. 2008 ஆம் ஆண்டில் இந்த படத்தை மீண்டும் தொடங்க செய்ய முயற்சித்த போதிலும், படத்தின் தயாரிப்பு பணிகள் முடியவில்லை. 

2005 ல் இவர் பாலிவுட் திரைப்படமான காயப் படத்தின் தமிழ் மறு ஆக்கமாக *ஜித்தன்*. படத்தை இயக்கினார். இந்த திரைப்படம் வணிகரீதியாக வெற்றி பெற்றது. இந்த படத்திற்குப் பிறகு, ஜித்தன் ரமேஷ் நடித்த *மதுரை* வீரன் படத்தை இயக்கினார், மதுரை வீரன் எதிர்மறையான விமர்சனங்களைப் பெற்றது. பின்னர் *பெருமாள்*, *துள்ளி விளையாடு,* *இங்க என்ன சொல்லுது* போன்ற படங்களை இயக்கினார்.

2016 ஆம் ஆண்டில், ஜித்தானின் தொடர்ச்சியான *ஜித்தன் 2* என்ற திரைப்படத்தின் வழியாக மீண்டும் வந்தார். ஆனால் இப்படம் தோல்வியடைந்தது.

திரைப்படவியல்
-------------

| ஆண்டு | படம் | பணி | குறிப்பு |
| --- | --- | --- | --- |
| இயக்குநர் | எழுத்தாளர் |
| 1998 | *பிரியமுடன்* | Green tickY | Green tickY |  |
| 1999 | *இரணியன்* | Green tickY | Green tickY |  |
| 2002 | *யூத்* | Green tickY | Green tickY | Remake of Telugu film *Chiru Navvuto* |
| 2005 | *ஜித்தன்* | Green tickY | Green tickY | இந்தி படமான *காயப்*பின் மறுஆக்கம் |
| 2007 | *மதுரை வீரன்* | Green tickY | Green tickY | தெலுங்கு படமான *நுவ்வு நேனு*வின் முறு ஆக்கம் |
| 2009 | *பெருமாள்* | Green tickY | Green tickY |  |
| 2013 | *துள்ளி விலையாடு* | Green tickY | Green tickY |  |
| 2014 | *இங்க என்ன சொல்லுது* | Green tickY | Red XN |  |
| 2016 | *ஜித்தன் 2* | Red XN | Green tickY |  |
| 2016 | *விருமாண்டிக்கும் சிவனாண்டிக்கும்* | Green tickY | Green tickY |  |
|

குறிப்புகள்
-----------

 

1. ↑
2. ↑
**தேசிய முட்டை ஒருங்கிணைப்புக் குழு** (*National Egg Coordination Committee*)(என்.இ.சி.சி) என்பது இந்தியாவில் உள்ள கோழிப்பண்ணை விவசாயிகளின் சங்கமாகும். இதில் 25,000க்கும் மேற்பட்ட விவசாயிகள் உறுப்பினர்களாக உள்ளனர். கடந்த இரண்டு தசாப்தங்களில், என்.இ.சி.சி பொதுவாகக் கோழித் தொழிலின் முன்னேற்றத்தில் குறிப்பிடத்தக்கப் பங்கைக் கொண்டுள்ளது. குறிப்பாக முட்டை சார்ந்த தொழில், சந்தை தலையீடு, விலை ஆதரவு நடவடிக்கைகள், முட்டை ஊக்குவிப்பு பிரச்சாரங்கள், நுகர்வோர் கல்வி, சந்தை ஆராய்ச்சி போன்ற பல்வேறு திட்டங்களை மேற்கொண்டுள்ளது. கிராமப்புற சந்தை மேம்பாடு மற்றும் தொழில் தொடர்பான முக்கிய பிரச்சினைகள் குறித்து அரசாங்கத்துடன் தொடர்பு கொண்டு பணியாற்றி வருகின்றது.

குறிக்கோள்கள்
-------------

இந்திய முட்டை தொழிலில் முக்கியமாக முட்டை விலையில் கவனம் செலுத்திக் குறிப்பிடத்தக்கப் பங்கு வகிக்க என்.இ.சி.சி பரந்த நோக்கங்களைக் கொண்டுள்ளது. இதனுடைய நோக்கம் நிறைவேறிய பின்னர், பின்வருவனவற்றை அடைய என்.இ.சி.சி தன் நடவடிக்கைகளின் நோக்கத்தினை விரிவுபடுத்தியுள்ளது.

* வாடிக்கையாளருக்கு நியாயமான விலை, இடைத்தரகருக்கு போதுமான பங்களிப்பு மற்றும் விவசாயிக்கு நியாயமான வருவாய் ஆகியவற்றின் அடிப்படையில், இது முட்டை விலையை அறிவிக்கிறது.
* உபரியான பகுதிகளிலிருந்து பற்றாக்குறை பகுதிகளுக்கு முட்டைகளைச் சந்தைப்படுத்தக் கண்காணிப்பு, நிர்வாகம் மற்றும் ஒழுங்குபடுத்துவதில் கவனம் செலுத்துதல்
* அக்ரோகார்பெக்ஸ் இந்தியா லிமிடெட் மூலம் சந்தை தலையீடு.
* பல நிலை சந்தைப்படுத்தலையும் சந்தைப்படுத்துபவர்களின் நம்பகமான மற்றும் நெருக்கமான வலையமைப்பை ஏற்படுத்தி முட்டை விற்பனையினை மேம்படுத்துதல்.
* முட்டை வர்த்தகம், முட்டை பண்ணை, முட்டை ஏற்றுமதியை ஊக்குவித்தல்.
* நடைமுறையில் உள்ள உற்பத்திக்கான தொழில்நுட்பத்தையும் தகவல்களையும் பயன்படுத்தி முட்டை உற்பத்தியினை அதிகரித்தல்.

வரலாறு
------

1980களின் முற்பகுதியில் இந்தியக் கோழித் தொழில் அசாதாரண தொடர் நெருக்கடியினைச் சந்தித்தது. ஏனெனில் விற்பனை விலை உற்பத்தி செலவை விடக் குறைவாக இருந்தது. பல கோழி விவசாயிகள் பெரும் இழப்பு காரணமாக தங்கள் பண்ணை நடவடிக்கைகளை நிறுத்தினர். இது தொடர்பாக ஆய்வு மேற்கொள்ள, டாக்டர் பி.வி.ராவ் மற்றும் சி.எச். ஜகபதி ராவ் நாடு முழுவதும் பயணம் செய்து, குழுக்கள், தனிநபர்கள் மற்றும் வர்த்தகர்களுடன் 300க்கும் மேற்பட்ட கூட்டங்களை ஏற்பாடு செய்தார். இந்தியா முழுவதிலுமிருந்து கோழி விவசாயிகளை ஒன்றிணைத்து அவர்களின் அவர்களின் பிரச்சனைகளை நீக்குவதே இதன் நோக்கமாக இருந்தது. இதன் அடிப்படையில் மே 1982 இல், என்.இ.சி.சி முறையாக இந்தியச் சங்கங்களின் பதிவுச் சட்டத்தின் கீழ் ஒரு அறக்கட்டளையாகப் பதிவுசெய்யப்பட்டது. மே 14, 1982 அன்று, என்.இ.சி.சி முட்டை விலையை அறிவிக்கத் தொடங்கியது.

மேற்கோள்கள்
-----------

1. ↑  "Objectives : Aiming high and how are they achieved". National Egg coordination Committee. 23 அக்டோபர் 2018 அன்று மூலம் பரணிடப்பட்டது. 11 December 2012 அன்று பார்க்கப்பட்டது.
2. ↑  "NECC fixes minimum wholesale price for egg". *The Hindu*.. பார்த்த நாள்: 11 December 2012.
3. ↑  "The Beginning". National Egg coordination Committee. அக்டோபர் 23, 2018 அன்று மூலம் பரணிடப்பட்டது. December 11, 2012 அன்று பார்க்கப்பட்டது.
**மொரிசியசு பயிற்சி மற்றும் மேம்பாட்டு நிறுவனம்** (*Mauritius Institute of Training and Development*) மொரிசியசு நாட்டில் உள்ள முன்தொழில் மற்றும் தொழிற்கல்விக்கான ஒரு நிறுவனம் ஆகும். கல்வியின் இரண்டாம் நிலை மற்றும் மூன்றாம் நிலைகளில் தொழில்நுட்ப மற்றும் தொழில்சார் கல்வி மற்றும் பயிற்சி படிப்புகளை இந்த நிறுவனம் வழங்குகிறது. பல பாடங்களில் தொழில்முறை சான்றிதழ்களுக்கான பயிற்சியையும் வழங்குகிறது.

ஆரம்பகால பள்ளியை விட்டு வெளியேறுபவர்களுக்கு கல்வி மற்றும் பயிற்சி விருப்பங்களையும் இந்த நிறுவனம் வழங்குகிறது. முன்னதாக, ஆரம்பப் பள்ளியை முடித்துவிட்டு, ஆரம்பக் கல்விச் சான்றிதழைப் பெறத் தவறிய ஆரம்பப் பள்ளிக் கல்வியை முடித்தவர்களுக்காக, தேசிய வர்த்தகச் சான்றிதழ் அறக்கட்டளை படிப்பை நிறுவனம் வழங்கியது. இருப்பினும், இந்தப் பாடத் தேர்வு படிப்படியாக நீக்கப்பட்டு, நான்கு ஆண்டுகளுக்கு முன் தொழிற்கல்வியைப் படிக்கும் திட்டமக மாற்றப்பட்டது.

மேற்கோள்கள்
-----------

1. ↑  "Mauritius Institute of Training and Development: Your Training Partner for Employability" (PDF).

புற இணைப்புகள்
--------------

* Mauritius Institute of Training and Development
**மொராதாபாத் தொடருந்து நிலையம்**, இந்திய ரயில்வேயின் நிர்வாகத்திற்கு உட்பட்டது. இது உத்தரப் பிரதேசத்தின் மொராதாபாத் மாவட்டத்தில் மொராதாபாத் நகரில் உள்ளது. இந்திய அளவில் முக்கியமான நூறு நிலையங்களில் ஒன்று.

தொடர்வண்டிகள்
-------------

இந்த நிலையத்தில் நின்று செல்லும் முக்கிய தொடர்வண்டிகளின் பட்டியலை கீழே காணவும். 

12435/12436 - திப்ருகர் - நியூ தில்லி - திப்ருகர் ராஜ்தானி விரைவுவண்டி (வாரத்திற்கு இருமுறை)

12039/12040 - காட்டுகோதாம் ஆனந்து விகார் சதாப்தி விரைவுவண்டி

12203/12204 - சகர்சா அமிர்தசரஸ், கரிப் ரத் விரைவுவண்டி

12207/12208 - காட்டுகோதாம் ஜம்முதாவி, கரிப் ரத் விரைவுவண்டி

22407/22408 - வாரணாசி ஆனந்து விகார், கரிப் ரத் விரைவுவண்டி

12211/12212 - முசாபர்பூர் ஆனந்து விகார் கரிப் ரத் விரைவுவண்டி

12331/12332 - கொல்கத்தா ஹவுரா - ஜம்முதாவி ஹிம்கிரி அதிவிரைவுவண்டி

12229/12230 - லக்னோ புது தில்லி, லக்னோ அஞ்சல்

12317/12318 - சியல்தா கொல்கத்தா அமிர்தசரஸ், அகால் லக்த் அதிவிரைவுவண்டி 

13005/13006 - ஹவுரா அமிர்தசரஸ், அஞ்சல்

15013/15014 - காட்டுகோதாம் பகத் கி கோதி, ராணிகேட் விரைவுவண்டி

15035/15036 - காட்டுகோதாம் தில்லி, உத்தரகாண்டு சம்பர்க் கிரந்தி விரைவுவண்டி

12237/12238 - வாரணாசி ஜம்முதாவி, பேகம்புரா அதிவிரைவுவண்டி

14605/14606 - லால் குவான் அமிர்தசரஸ் விரைவுவண்டி (வாரந்தோறும்)

12369/12370 - ஹவுரா ஹரித்துவார், கும்பு அதிவிரைவுவண்டி

14311/14312 - பரெய்லி பூஜ், அலா ஹசரத் விரைவுவண்டி

15609/15610 - குவகாத்தி லால்கர், அவத் அசாம் விரைவுவண்டி

12557/12558 - முசாபர்நகர் ஆனந்து விகார், சப்த் கிரந்தி அதிவிரைவுவண்டி

54055/54056 - மொராதாபாத் தில்லி பயணியர் வண்டி

54307/54308 - மொராதாபாத் தில்லி பயணியர் வண்டி

54315/54316 - மொராதாபாத் சகாரன்பூர் பயணியர் வண்டி

54391/54392 - அலிகார் மொராதாபாத் பயணியர் வண்டி

சான்றுகள்
---------

1. ↑  "Indian Railways Passenger Reservation Enquiry". *Availability in trains for Top 100 Booking Stations of Indian Railways*. Indian Railways. 17 January 2014 அன்று பார்க்கப்பட்டது.
2. ↑  "Moradabad railway station". indiarailinfo. 21 February 2014 அன்று பார்க்கப்பட்டது.

* மொராதாபாத் நிலையத்தில் நிற்கும் தொடருந்துகள்

இணைப்புகள்
----------
**வெ. சுந்தரராஜ்** (பிறப்பு: 1943) என்பவர் ஒரு தமிழக எழுத்தாளர். வெள்ளையா மற்றும் தேவகனிக்கு தலைமகனாய்த் தூத்துக்குடி மாவட்டம் கடையனோடை என்ற சிற்றூரில் பிறந்த இவர் சென்னையில் வசித்து வருகிறார். அண்ணாமலை பல்கலைக்கழகத்தில் கடல்வாழ் உயிரியல் பட்ட மேற்படிப்பு பயின்று முனைவர் பட்டம் பெற்றிருக்கும் இவர் பேராசிரியராக, ஆராய்ச்சி இயக்குநராக, கல்லூரி முதல்வராகப் பணியாற்றியவர். தமிழ்நாடு வேளாண்மைப் பல்கலைக்கழகத்தில் பயிற்றுநராகப் பணியைத் தொடங்கியவர், பல்வேறு கருத்தரங்குகளை நடத்தியுள்ளார்.

மீன், இறால் வளர்ப்புகளில் ஆராய்ச்சிச் சொற்பொழிவாற்றியதுடன் 250 அறிவியல் விரிவாக்கக் கட்டுரைகளையும், 120 ஆராய்ச்சிக் கட்டுரைகளையும், 35 அறிவியல் நூல்களையும் எழுதியுள்ளார். இவர் முனைவர் சாமுவேல் பால்ராஜ் என்பவருடன் சேர்ந்து எழுதிய *"ஜெட்ரோஃபா சாகுபடியும் பயோ டீசலும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் வேளாண்மையியல், கால்நடையியல் எனும் வகைப்பாட்டில் பரிசு பெற்றிருக்கிறது. இவரது அலங்கார மீன் வளர்ப்பு, முத்துச்சிப்பி ஆகிய நூல்கள் தமிழக அரசின் விருதினைப் பெற்றுள்ளன. இவரது மீன் வளர்ப்பியல், நன்னீர் இறால் வளர்ப்பு ஆகிய நூல்கள் தமிழக அரசின் கால்நடை மருத்துவ அறிவியல் பல்கலைக்கழகத்தின் விருதினைப் பெற்றுள்ளன.

ஆதாரம்
------
**பில் வாட்டர்சன்** (*Bill Watterson*; பி. ஜூலை 5, 1958) ஒரு அமெரிக்க கேலிப்பட ஓவியர். புகழ்பெற்ற கால்வினும் ஆபுசும் படக்கதையை உருவாக்கியவர். இவரது முழுப்பெயர் இரண்டாவது வில்லியம் பாய்ட் வாட்டர்சன்.

வாட்டர்சன் வாஷிங்டன் டிசி நகரில் பிறந்து ஒஹாயோ மாநிலத்திலுள்ள சாக்ரின் ஃபால்ஸ் என்ற நகரில் வளர்ந்தார். சிறுவயதிலேயே கேலிப்படங்களை வரையத் தொடங்கினார். அவரது பள்ளியின் இதழ்களிலும், ஆண்டுப்புத்தகத்திலும் அவை வெளியாயின். புகழ்பெற்ற பீநட்ஸ், போகோ, கிரேசி காட் போன்ற கேலிப்படங்களால் கவரப்பட்டு தொழில்முறை கேலிப்பட ஓவியராக முடிவுசெய்தார். கென்யன் கல்லூரியில் படித்து அரசறவியல் துறையில் இளங்கலைப் பட்டம் பெற்ற வாட்டர்சன் 1980ல் *சின்சினாட்டி போஸ்ட்* என்னும் செய்தித்தாளில் அரசியல் கேலிப்படங்களை வரையும் ஓவியராக வேலைக்கு சேர்ந்தார். நான்காண்டுகளுக்குப் பிறகு கால்வினும் ஆபுசும் படக்கதையை உருவாக்கி பெருவெற்றி கண்டார். 1985 முதல் 1995 வரை பத்தாண்டுகள் வெளியான கால்வினும் ஆபுசும் கேலிப்படங்களின் வரலாற்றில் மிக முக்கியமான இடத்தைப் பிடித்துள்ளது. அமெரிக்காவில் மட்டுமின்றி பல நாடுகளில் பல மொழிகளில் வெளியானது. 1995ல் புகழின் உச்சியில் இருந்த போதே கால்வினும் ஆபுசும் கதையை நிறுத்திவிட்டார் வாட்டர்சன். கால்வினைக் கொண்டு தான் சொல்லவந்தவை அனைத்தையும் சொல்லி விட்டதாகவும் ஓவியக்கலையின் பிற பாணிகளில் படைப்புகளை உருவாக்க விரும்புவதால் இக்கதையை நிறுத்தியதாகவும் அவர் இதற்கு காரண்ம் சொல்லியுள்ளார். 1995க்கு பின்னர் இயற்கை நிலக்காட்சி ஓவியங்களை வரைந்து வரும் வாட்டர்சன், பொது வாழ்விலிருந்து விலகிக் கொண்டார். வாசகர்களை சந்திப்பதையும், பொது நிகழ்ச்சிகளில் பங்கேற்பதையும் தவிர்த்து வருகிறார். மிக அரிதாக இதழ்கள்களுக்கு பேட்டியளிக்கிறார்.

கால்வினும் அபுசும் கதைக்காக இருமுறை (1986 மற்றும் 1988) வாட்டர்சனுக்கு அமெரிக்காவின் தேசிய கேலிப்படக் கலைஞர்களின் கூட்டமைப்பு வழங்கும் சிறந்த கேலிப்படக் கலைஞர் விருது (ரூபன் விருது) கிடைத்தது. 1992ம் மூன்றாம் முறையாக இதே விருதுக்கு வாட்டர்சன் பரிந்துரைக்கப்பட்டார். மேலும் 1988ல் இதே அமைப்பு வழங்கும் சிறந்த நகைச்சுவை படக்கதைக்கான விருதும் "கால்வினும் ஆபுசும்" கதைக்கு வழங்கப்பட்டது. இவை தவிர கேலிப்படங்களுக்கு வழங்கப்படும் பிற உயரிய விருதகளான ஹார்வே விருது, ஆடம்சன் விருது, ஸ்புரோயிங் விருது, மேக்ஸ் அண்ட் மோரிட்ஸ் விருது போன்றவையும் வாட்டர்சனுக்கு வழங்கப்பட்டுள்ளன.
**வெ. கோவிந்தன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற  உறுப்பினரும் ஆவார். இவர் 1989 மற்றும் 1996 தேர்தல்களில், திராவிட முன்னேற்ற கழக கட்சியின் வேட்பாளராக, பேரணாம்பட்டு தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தொகுதியானது, ஆதிதிராவிடர் வேட்பாளர்களுக்காக ஒதுக்கப்பட்டது.

வாழ்க்கை
--------

வேலூர் மாவட்டம், பேரணாம்பட்டைச் சேர்ந்தவரான ஆசிரியர் வெ. கோவிந்தன் அரசு பள்ளி ஆசிரியராக பணிபுரிந்தவர். ஒரு கட்டத்தில் ஆசிரியர் பணியில் இருந்து விலகி திமுகவில் இணைந்து பணியாற்றினார். 1989-91 மற்றும் 1996-2001 காலக்கட்டத்தில் பேரணாம்பட்டு தொகுதியில் இருந்து தமிழ்நாடு சட்டமன்ற ஊறுப்பினராக தேர்ந்தெடுக்கப்பட்டார். இவர் திமுகவில் மாவட்ட துணைச் செயலாளர், தலைமை செயற்குழு உறுப்பினர் போன்ற பதவிகளை வகித்துள்ளார்.

மறைவு
-----

வயது முதிர்வு காரணமாக உடல்நலம் பாதிக்கப்பட்டு சிகிச்சை பெற்று வந்த நிலையில், அக்டோபர் 23, 2021 அன்று மாரடைப்பால் காலமானார்.

மேற்கோள்கள்
-----------

1. ↑  "Statistical Report on General Election, 1996" (PDF). Election Commission of India. 2010-10-07 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  "பேரணாம்பட்டு தொகுதி முன்னாள் திமுக எம்எல்ஏ மறைவு". *Hindu Tamil Thisai*. 2021-10-24 அன்று பார்க்கப்பட்டது.
3. ↑  "வேலூர் மாவட்டம் பேர்ணாம்பட்டு முன்னாள் சட்டமன்ற உறுப்பினர் வெ.கோவிந்தன் காலமானர்".தினகரன் (அக்டோபர் 23, 2021)
**சி-130ஜே சூப்பர் ஹெர்குலிஸ்** இராணுவப் பயன்பாட்டிற்காக வடிவமைக்கப்பட்ட விமானம் ஆகும். இதன் முதல் தயாரிப்பை லாக்கிட் மார்டின் (Lockheed Martin) நிறுவனம், 5 ஏப்ரல் 1996ல் துவங்கியது. பின்னர் 1999ல் தான் விமானத்தை பயன்பாட்டிற்கு விட்டது. இந்த விமானத்தின் தயாரிப்பு உரிமை அமெரிக்காவின் நிறுவனம் தன் கைவசம் வைத்துள்ளது.

இவ்வகையான விமானங்கள் வானில் பறந்து கொண்டிருக்கும்போதே எரிபொருளை நிரப்பும் தகுதி கொண்டது. 2011 நவம்பர் 3 ஆம் தேதிவரை 250 விமானங்களைத் தயாரித்து வழங்கியுள்ளது குறிப்பிடத்தக்கது. இதில் டர்போபுரொப் (Turboprop) வகையைச் சேர்ந்த 4 எஞ்சின்கள் பொருத்தப்பட்டுள்ளன. லாக்கிட் மார்டின் நிறுவனம் விமானத் தயாரிப்பில் 50 வருடங்களைக் கடந்து சிறப்பாக சேவை செய்துவருகிறது.

விபத்து
-------

2014ம் ஆண்டு மார்ச் மாதம் 28ம் தேதி சி-130ஜே விமானப்படை விமானம் உத்தரப் பிரதேச மாநிலத்தின் ஆக்ரா நகரில் உள்ள விமானப்படைத்தளத்திலிருந்து மத்தியப் பிரதேச மாநிலத்தின் குவாலியர் என்ற நகருக்கு அறுகில் பறந்தபோது விபத்துக்குள்ளானது. இதில் 5பேர் மரணமடைந்தார்கள். இந்த விமானத்தை இந்தியா அமெரிக்காவின் தனியார் நிருவனத்திடம் 1,000 கோடி விலைக்கு வாங்கியது. இது 20 டன் எடையை தூக்கிச்செல்லும் திறன் கொண்டது.

உசாத்துணை
---------

1. ↑  "C-130J Selected Acquisition Report." *US Department of Defence*, 31 December 2011.
2. ↑  Super Hercules crash kills 5
3. ↑  விமானம் விழுந்து நொறுங்கி 5 பேர் பலி﻿
4. ↑
**வெ. ஸ்ரீராம்** (பிறப்பு - 1944), செவாலியே விருது பெற்ற தமிழக மொழிபெயர்ப்பாளர் ஆவார். ஈரோட்டில் பிறந்து கரூரில் பள்ளிப்படிப்பும் திருச்சியில் பட்டப்படிப்பும் முடித்தார். 1965 - 2001 காலத்தில் சென்னையில் ஆயுள் காப்பீட்டுக் கழகத்தில் பணி புரிந்து ஓய்வு பெற்றார்.

பிரெஞ்சிலிருந்து நேரடியாகத் தமிழுக்கு முக்கியமான சில நூல்களை மொழிபெயர்த்துள்ளார். பிரெஞ்சு திரையுலகம் தொடர்பான கட்டுரைகளை பல இதழ்களிலும் எழுதியுள்ளார். பிரெஞ்சு மொழி, பண்பாட்டு நட்புறவுக் கழகமான அலியன்ஸ் பிரான்சேயின் நிர்வாகக் குழுத் தலைவராகப் பணியாற்றியுள்ளார். பிரெஞ்சு இலக்கியம், பண்பாடு முதலானவற்றைத் தமிழ்நாட்டில் பரப்பும் பணியில் பல ஆண்டுகளாக இவர் அளித்துவரும் பங்கைப் பாராட்டி 2002 ஆம் ஆண்டு ஷெவாலியெ (Chevalier, Ordre des Palmes Académiques) விருதும், அதே ஆண்டில் ஷெவாலியெ (Chevalier, Ordre des Arts et des Lettres) விருதும் அளித்து இவரைச் சிறப்பித்தது.

மொழிபெயர்ப்புக்கள்
------------------

* ***அந்நியன்*** **(1980)** (அல்பேர்ட் காம்யு - *நாவல்*)
* ***குட்டி இளவரசன்*** **(1981)** (அந்த்வான்நத் செத்- எச்சுபெரி - நாவல்)
* ***மீள முடியுமா*** **(1986)** (ழான்-போல் சார்த்ர் - நாடகம்)
* ***சொற்கள்*** **(2000)** (ழாக் ப்ரெவெர்) - *கவிதை*கள்)
* ***க்னோக் அல்லது மருத்துவத்தின் வெற்றி*** **(2000)** (ழூல் ரோமென்)
* ***தொலைக்காட்சி : ஒரு கண்ணோட்டம்*** **(2004)** (பியர் பூர்தியு)
* ***கீழை நாட்டுக் கதைகள்*** **(2006)** (மார்கெரித் யூர்ஸ்னார்)

குறுவெளியீடுகள்
---------------

* ***பிரான்ஸ்வா த்ருஃபோ*** **(1987)**
* ***ரோபெர் ப்ரேஸோன்*** **(1998)**
* ***லூயி மால்*** **(1999)**

மேற்கோள்கள்
-----------

1. ↑  த. ராஜன் (25 ஆகத்து 2019). "மொழிபெயர்ப்பு என்பது மொழி, இலக்கியம், பண்பாடு கடந்த செயல்பாடு!- வெ.ஸ்ரீராம் பேட்டி". *செவ்வி*. இந்து தமிழ். 17 செப்டம்பர் 2019 அன்று பார்க்கப்பட்டது.
**கால்பந்துக் கழகம்** (*Foot-Ball Club*) என்பது இசுக்காட்லாந்து நாட்டின் தலைநகரமான எடின்பரோ நகரத்தில் 1824 ஆம் ஆண்டு தோற்றுவிக்கப்பட்ட கால்பந்து கழகத்தைக் குறிக்கிறது. கால்பந்தைப் போலல்லாத ஒரு வகை கால்பந்து விளையாட்டை கோடை மாதங்களில் இக்கழகத்தினர் விளையாடினர். ஆயினும்கூட, ஏதோ ஒருவகையில் கால்பந்து விளையாடிய ஆரம்பகால பதிவு செய்யப்பட்ட கால்பந்து கழகம் இதுவே என்று இந்த அமைப்பு உரிமை கோரலாம். பழைய கால்பந்து கழகத்தின் ன் பாரம்பரியத்தை புதுப்பிக்கும் முயற்சியில், 2007 ஆம் ஆண்டில் இதே பெயரில் ஒரு நவீன கால்பந்து கழகம் உருவாக்கப்பட்டது.

வரலாறு
------

எடின்பரோ நகரத்தின் இந்த கால்பந்து கழகம் 1824 ஆம் ஆண்டுக்கு முந்தைய பதிவுகளுடன் ஒப்பிடுகையில் உலகின் மிகப் பழமையான கால்பந்து கழகங்களில் ஒன்றாக கருதப்படுகிறது. 1824 மற்றும் 1841 ஆம் ஆண்டுகளுக்கிடையேயான கழகத்தின் உறுப்பினர் பட்டியல்கள் மற்றும் கணக்குகள் இசுக்காட்லாந்தின் தேசிய ஆவணக் காப்பகத்தில் வைக்கப்பட்டுள்ளன.

1824 ஆம் ஆண்டில் இயான் ஓப்பு என்பவரால் கால்பந்து கழகம் நிறுவப்பட்டது. 1831 ஆம் ஆண்டு வரை கிரீன்யில் பூங்காவிற்கு மாற்றப்படும்வரை தால்ரின் பூங்கா விளையாட்டரங்கில் இக்கழ்கம் செயல்பட்டது. ஒவ்வொரு கோடைகாலத்திலும் கழக உறுப்பினர்கள் சந்தித்து விளையாடியதாக அறியப்படுகிறது. ஆனால் 1841 ஆம் ஆண்டிற்குப் பிறகு இதைப் பற்றிய பதிவு எதுவும் இல்லை.

கால்பந்து கழ்கத்தின் 1833 அம் ஆண்டின் நிதிநிலை அறிக்கையின் பின்புறத்தில் கையால் எழுதப்பட்ட விதிகளின் சுருக்கமான தொகுப்பு காணப்பட்டது. என்று 2017 ஆம் ஆண்டு கண்டறியப்பட்டது. கால்பந்தின் ஆரம்பகாலத்தில் எழுதப்பட்ட விதிகளாக இது விவரிக்கப்பட்டுள்ளது.

மீளுருவாக்கம்
-------------

2007 ஆம் ஆண்டில், இசுக்காட்லாந்து கால்பந்து அருங்காட்சியகத்தின் சுற்றுப்பயணத்திற்குப் பிறகு, இசுபார்டன்சு கால்பந்து கழகத்தின் பயிற்சியாளரான கென்னி கேமரூனால், இதே பெயரில் ஒரு கால்பந்து கழகம் உருவாக்கப்பட்டது. கழகத்தின் ஆண்கள் எடின்பர்க்கு சண்டே பிரீமியர் லீக் போட்டியில் விளையாடுகிறார்கள். பெண்கள் இசுக்காட்டிய பெண்கள் கால்பந்து லீக் போட்டியின் இரண்டாவது பிரிவு தென்கிழக்கு பிரிவில் விளையாடுகிறார்கள்.

மேற்கோள்கள்
-----------

1. 1 2 3  "News: "Such kicking of shins and such tumbling"". The National Archives of Scotland. 3 January 2008 அன்று மூலம் பரணிடப்பட்டது. 5 January 2012 அன்று பார்க்கப்பட்டது.
2. ↑  Lambie, Derek (11 November 2007). "Football Club of Edinburgh in the News: Scottish Sunday Express". *Sunday Express*.. பார்த்த நாள்: 5 January 2012.
3. 1 2  Hughes, Mark (15 April 2008). "Edinburgh takes on Sheffield in 'oldest club' row". *The Independent*. 3 January 2012 அன்று பார்க்கப்பட்டது.
4. ↑  Boyle, Mark (15 April 2008). "Oldest football club". *Herald Scotland*. 3 January 2012 அன்று பார்க்கப்பட்டது.
5. ↑  Hope, John. Papers of Messrs D and JH Campbell, WS, solicitors, Edinburgh, ID: GD253/183/7/3. National Records of Scotland.
6. ↑  "Historic 'foot-ball' rulebook found". *BBC News*. 2017-02-28. 2020-02-28 அன்று பார்க்கப்பட்டது.
7. ↑  "Playing the game in 1833 - the world's earliest known rules of football". *Scottish Sport History*. 2018-05-15. 2020-02-28 அன்று பார்க்கப்பட்டது.
8. ↑  Morris, Adam (2 February 2008). "Extra-time for the oldest club". *Edinburgh Evening News*. .

மூலம்
-----

* *1824: The World's First Foot-Ball Club*, John Hutchinson and Andy Mitchell. Andy Mitchell Media, 2018. ISBN 978-1-9866-1244-9.
வளைய டிரைமெட்டாபாசுபேட்டு
**மெட்டாபாசுபேட்டு** *(Metaphosphate)* என்பது ஓர் அயனியாகும். ஆக்சியெதிர்மின் அயனியான இதன் அனுபவாய்ப்பாடு PO−3 என்பதாகும். 

மெட்டாபாசுபேட்டு அயனியின் கட்டமைப்பை ஒவ்வோர் அலகும் அடுத்த அலகுடன் இரண்டு மூலைகளைப் பகிர்ந்து கொள்ளக்கூடிய PO4 கட்டமைப்பு அலகுகள் மூலம் விளக்கமுடியும். இரண்டு வழிகளில் இது வரமுடியும்.

* டிரைமெட்டாபாசுபேட்டில் விளக்கப்பட்டது போல ஒரு வளையம் உருவாதல்.
* அமோனியம் மெட்டாவனேடேட்டு சேர்மத்தில் உள்ளது போல முடிவற்ற சங்கிலி உருவாதல் என்பன அவ்விரண்டு வழிகளாகும்.

மெட்டாபாசுபாரிக் அமிலங்கள் எதுவும் தனித்து தயாரிக்கப்படவில்லை என்றாலும் மெட்டாபாசுபாரிக் அமிலங்களின் (HnPnO3n) உப்புகளாக மெட்டாபாசுபேட்டுகளைக் கருதமுடியும். மெட்டாபாசுபாரிக் அமிலங்களை H2O•P2O5 என்ற வாய்ப்பாட்டால் முறைபடுத்த முடியும். H3PO4 என்ற மூலக்கூற்று வாய்ப்பாட்டைக் கொண்ட பாசுபாரிக் அமிலத்துடன் ஒப்பிடுகையில் மெட்டாபாசுபாரிக் அமிலங்களை 3H2O•P2O5 என்ற வாய்ப்பாட்டால் அடையாளப்படுத்தலாம். H4P2O7 என்ற வாய்ப்பாட்டால் குறிக்கப்படும் பைரோபாசுபாரிக் அமிலத்தையும் 2H2O•P2O5 என்ற வாய்ப்பாட்டால் அடையாளப்படுத்தலாம் 

கரிமத் தொகுப்பு வினைகளில் மெட்டாபாசுபேட்டுகள் வெள்ளை பாசுபரசுக்கு மாற்றாகப் பயன்படுத்தப்படுகின்றன.

மேற்கோள்கள்
-----------

1. ↑  Averbuch-Pouchot, M.T; Durif, A. (1996). *Topics in Phosphate Chemistry*. World Scientific Pub Co Inc. பன்னாட்டுத் தரப்புத்தக எண்:981-02-2634-9. .
2. ↑  "Sidestepping white phosphorus". *C&EN Global Enterprise* **96** (7): 7–7. 2018. doi:10.1021/cen-09607-scicon1. பன்னாட்டுத் தர தொடர் எண்:2474-7408.
**சி. அப்துல் ஹக்கீம் பொறியியல் மற்றும் தொழில்நுட்பக் கல்லூரி** (C. Abdul Hakeem College of Engineering & Technology) என்பது இந்தியாவின், தமிழ்நாட்டின், வேலூரில் அமைந்துள்ள ஒரு தனியார் பொறியியல் கல்லூரி ஆகும். இது அண்ணா பல்கலைக்கழகத்துடன் இணைவுபெற்றுள்ளது. இதக்கல்லூரியானது பொறியியல் மற்றும் மேலாண்மைத் துறையில் 14 இளங்கலை மற்றும் முதுகலை படிப்புகளை வழங்குகிறது. 1918 ஆம் ஆண்டில் நிறுவப்பட்ட *மெல்விஷாரம் முஸ்லீம் கல்விச் சங்கத்தால்* நடத்தப்படும் பல கல்வி நிறுவனங்களில் இந்த கல்லூரியும் ஒன்றாகும்.

வரலாறு
------

இந்தக் கல்லூரியானது 1998 ஆம் ஆண்டில் மெல்விஷாரம் முஸ்லீம் கல்விச் சங்கத்தால் (MMES) நிறுவப்பட்டது. இக்கல்விச் சங்கமானது 1918 ஆம் ஆண்டு நவாப் சி. அப்துல் ஹக்கீம் அவர்களால் நிறுவப்பட்டது. இச்சங்கமானது பள்ளிக் கல்வி, கலை மற்றும் அறிவியல் கல்வி போன்றவற்றில் கவனம் செலுத்தியது. இதன் முதல் கல்லூரிக்கு நவாப் பெயரிடப்பட்டது. தற்போது, இந்த கல்விச்சங்கமானது இந்தியாவில் உள்ள அனைத்து சமய பின்னணியினருக்குமான பல கல்வி நிறுவனங்களை நிர்வகிக்கிறது. அவை பின்வருமாறு 

* சி. அப்துல் அக்கீம் பொறியியல் மற்றும் தொழில்நுட்பக் கல்லூரி
* சி. அப்துல் ஹக்கீம் கலை மற்றும் அறிவியல் கல்லூரி
* எம்.எம்.இ.எஸ் மகளிர் கலை மற்றும் அறிவியல் கல்லூரி
* இஸ்லாமிய ஆடவர் மேல்நிலைப்பள்ளி
* இஸ்லாமிய பெண்கள் மேல்நிலைப்பள்ளி
* இஸ்லாமிய ஆடவர் தொடக்கப்பள்ளி
* இஸ்லாமிய மகளிர் தொடக்கப்பள்ளி
* ஹக்கீம் மெட்ரிகுலேஷன் பள்ளி
* எஃப். எம் தொடக்கப்பள்ளி
* ஆர். ஏ. தொடக்கப்பள்ளி

வளாகம்
------

 கல்லூரியின் மின்னணு துறை கட்டிடம் 
இக்கல்லூரி வளாகமானது மேல்விஷாரத்தில் அமைந்துள்ளது. மேல்விஷாரமானது வேலூரின் புறநகரப்பகுதி ஆகும். இப்பகுதியானது   சென்னை அண்ணா சர்வதேச விமான நிலையத்திலிருந்து 100 கி.மீ. தொலைவில் உள்ளது. இந்த கல்லூரி வளாகமானது நிர்வாக கட்டிடம், இயந்திரத் துறை, மின்னணுத் துறை, மானுட அறிவியல் துறை, எம்பிஏ துறை, நூலகம், ஆடிட்டோரியம், கருத்தரங்கு மண்டபம், விளையாட்டு மைதானம், சிற்றுண்டிச்சாலை, மாணவர் விடுதி, மாணவியர் விடுதி உள்ளிட்ட பல கட்டிடங்களைக் கொண்டுள்ளது. விளையாட்டு மைதானம், பள்ளிவாசல் போன்ற சில வசதிகள் அதன் சகோதர நிறுவனமான சி. அப்துல் ஹக்கீம் கலை மற்றும் அறிவியுடன் பகிர்ந்து கொள்ளப்படுகின்றது. 

 கல்லூரி மத்திய நூலகம் 
கல்லூரி வளாகத்தில் பசுமைக் கட்டிமாக கட்டப்பட்ட கட்டிடங்களில் மத்திய நூலக கட்டிடமும் ஒன்றாகும். வளாகமானது கம்பியில்லாத் தொடர்பகத்தால் இணைய வசதி செய்யப்பட்டுள்ளது.

கல்வி
-----

இக்கல்லூரிக்கு புது தில்லியில் உள்ள அகில இந்திய தொழில்நுட்பக் கல்விக் குழு (ஏ.ஐ.சி.டி.இ) ஒப்புதல் அளித்துள்ளது, மேலும் இது சென்னை அண்ணா பல்கலைக்கழகத்துடன் இணைவுபெற்றுள்ளது.

குறிப்புகள்
-----------

1. ↑  "Management at CAHCET". CAHCET. 19 February 2014 அன்று மூலம் பரணிடப்பட்டது. 21 February 2014 அன்று பார்க்கப்பட்டது.
2. ↑  "Courses offered at CAHCET". CAHCET. 24 February 2014 அன்று மூலம் பரணிடப்பட்டது. 21 February 2014 அன்று பார்க்கப்பட்டது.
சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில்

  

**சேரமான் பெருஞ்சேரலாதன்** சங்ககாலச் சேர அரசர்களில் ஒருவன். வெண்ணிப் போரில், கரிகால் சோழன் எய்திய அம்பு, **சேரமான் பெருஞ் சேரலாதன்** மார்பில் பாய்ந்து முதுகையும் கிழித்து புண்ணாக்கியதை புறப்புண்ணாகக் கருதி வடக்கிருந்து உயிர் நீத்தவர். .

* **இரங்கல்**

இந்த இழிசெயலுக்கு வருந்திய போர்க்களம் அமைதியாகிவிட்டது. சோழனின் வெற்றிமுரசு முழங்கவில்லை. பாணர் யாழிசை கூட்டிப் பாடவில்லை. வீரர்கள் வெற்றியைக் கொண்டாடிக் கள் பருகவில்லை. ஊரிலுள்ள மக்கள் சுற்றத்தாருடன் தேறல் அருந்தவில்லை. உழவர்கள் வயல்வெளியிலும் குரவை ஓசை எழுப்பவில்லை. அந்த ஊர் மக்கள் திருவிழாவைக் கூட மறந்துவிட்டனர்.
உவா (அம்மாவாசை, பௌர்ணமி) நாள்களில் ஞாயிறு, திங்கள் ஆகிய இரண்டு சுடர்களில் ஒரு சுடர் தோன்றும்போது மற்றொரு சுடர் மறைவது போல் ஆயிற்று.

சேர நாட்டிலிருந்து சோழ நாட்டுக்கே வந்து பேரரசன் கரிகாலனைத் தாக்கிய இந்தச் சேரன் மிகப் பெரிய அரசன் என்க.

அடிக்குறிப்பு
-------------

1. ↑  "பண்டைத் தமிழக வரலாறு - சேரர், சோழர், பாண்டியர் (தமிழ் இணையக் கல்விக்கழகம்)". 16 சூலை 2015 அன்று பார்க்கப்பட்டது.
2. ↑  கழாத்தலையார் - புறநானூறு 65
3. ↑  வெண்ணிக் குயத்தியார் - புறநானூறு 66
**ஆவியமுக்கம்** அல்லது **ஆவியழுத்தம்** (Vapor Pressure) என்பது ஒரு நீர்மத்தின் ஆவியாகும் தன்மையைக் குறிக்கும் அளவீடு ஆகும். இது, திண்ம அல்லது நீர்ம மூலக்கூறுகள் அந்நிலையிலிருந்து தப்பிச் செல்வதற்கான போக்கைக் குறிக்கின்றது. ஒரு மூடிய கட்டகத்தில் (closed system) நீர்மத்துடன் (அல்லது திண்மத்துடன்) சமநிலையில் இருக்கும் அதன் ஆவியான வளிமத்தின் அழுத்தமே ஆவி அழுத்தம் அல்லது ஆவியமுக்கம் என்று வழங்கப் படுகிறது.

எல்லாத் திண்மங்களும், நீர்மங்களும், வளிமநிலைக்கு மாறுவதற்கான குணத்தையும், எல்லா வளிமங்களும் மீண்டும் ஒடுங்கி நீர்மம் மற்றும் திண்மமாவதற்கான குணத்தையும் கொண்டிருக்கும். ஒரு குறிப்பிட்ட வெப்பநிலையில், திண்ம, நீர்ம நிலைகளுடன் சமநிலையிலுள்ள வளிம நிலையினால் ஏற்படும் பகுதி அமுக்கம் ஒன்று உண்டு. இதுவே அவ்வெப்பநிலையில், அப்பதார்த்தத்தின் ஆவியமுக்கம் ஆகும். காலநிலையியலில், என்பது வளியிலுள்ள நீராவியினால் ஏற்படுத்தப்படும் பகுதி அமுக்கம் ஆகும்.

ஒரு நீர்மம் அல்லது திண்மத்தின் வெப்பநிலை அதிகரிக்க அதிகரிக்க, அதன் ஆவி அழுத்தமும் அதிகரிக்கும். அதே போல, வெப்பநிலை குறையக் குறைய, ஆவி அழுத்தமும் குறையும்.

வளிமத்தோடு தொடர்பு கொள்ள இருக்கும் பரப்பளவு ஆவியழுத்தத்தை நிர்ணயிப்பதில்லை. அதனால் எந்த மாற்றமும் இராது. ஆனால் நீர்மத்தின் மூலக்கூறுகள் ஆவி அழுத்தத்தைத் தீர்மானிக்கின்றன. இடை-மூலக்கூறு விசை அதிகமாக இருக்கும் நீர்மத்தில் ஆவி அழுத்தம் குறைவாகவும், இடை-மூலக்கூறு விசை குறைவாக இருக்கும் ஒரு நீர்மத்தில் ஆவி அழுத்தம் அதிகமாகவும் இருப்பது இயல்பு.